Berlingske Tidende, 1836-10-25
Velædle Herrer, Et Tilbageblik paa den, siden Deres sidste Session henrundne Tid berettiger mig til den glade Anerkjendelse, at indtil den nuværende Sessions Aabning ere mange Velsignelser paany blevne Fædrelandet til Deel. Mit kongelige Huus og Nationen ere opfyldte med Glæde over en Prindses Fødsel, der er skjænket min højtelskede anden Søn. – Mine Forhold til de udenlandske Magter staae endnu som forhen paa den venskabeligste Fod. Denne herlige Forstaaelse er en lykkelig Følge af min bestandige og standhaftige Stræben efter, at behandle alle Gjenstande for den ydre Politik i Retfærdighedens, Billighedens og Velvilliens Aand. – Hidtil har det ligget udenfor min Magt at virke til Gjenoprettelsen, af et Arrangement med Hensyn til Belgien. Det er vanskeligt at afgjøre, i hvilken Grad flere europæiske Landes Forhold have bidraget til at dette endnu ikke kunde skee. De Meddelelser, der skulle vorde Dem forelagte, ville overtyde Deres Velædelheder om, at jeg fra min Side bestandig helliger hiin Gjenstand al den Opmærksomhed, som sammes Vigtighed og nøje Forbindelse med Nederlandenes Velfærd fortjene. – Den indre Forvaltning gaaer sin ordnede, regelmæssige Gang. Landmagten og So magten svare, som altid, paa den meest tilfredsstillende Maade til deres Bestemmelse. Det er mig behageligt at kunne meddele Eders Velædelheder, at man har kunne give Ordre til at lade National-Militsens Udskrivning fra 1827 gaae hjem, og at den med Hensyn til den ordentlige og overordentlige Udskrivning fra 1831 ligeledes er givet Ordre til at udstede illimiterede Permissions=Meddelelser. - Glædeligt er det ogsaa, at uagtet den bestandig tiltagende Concurrents og en særdeles Spænding i flere Jndustrigrene, seer Nederlandene dog sin Handel og Skibsfart i Begreb med at stige Fabrikkerne udvikle og consolidere sig meer og meer. En heldig Udsigt aabner sig for Agerbruget, derved at Priserne paa nogle af dens Producter stige og ved det rige Udfald af Høsten, med Hensyn til nogle af samme. Fabrikkernes Tilstand er ligeledes tilfredsstillende. Frugterne af den offentlige Underviisnings mangfoldige Deele svare i Almindelighed til deres Øiemeed. Videnskaberne og Kunsterne dyrkes med Jver, Digerne og de andre Brystværn mod Havet have i det henvundne Aar ikke lidt under nogen særdeles Omstændighed, og Forbindelserne saavel til Vands som til Lands fremmes og udvides med stadig Omhu meer og meer. – Rolighed og Orden herske i vore Besiddelser hiin Side Havet. De Forholdsregler, der ere blevne trufne som en Følge af tidligere Uordener paa Sumatra, love en heldig Virkning. Det nederlandske Jndiens nye Organisation lykkes meer og meer. – Kongerigets Finantser svare til de Forhaabninger, som jeg i sin Tid gjorde Eders Velæddelheder. De videre Meddelelser, der i saa Henseende skulle gjøres Dem, ville tjene til Beviis paa, at den offentlige Tillid, vi nyde, hviler paa en solid Grundvold. De nuværende Jndtægter dække rigeligt Udgivterne, saa at jeg kan tillade mig, uagtet hine Forholde, Følgerne af den belgiske Jnsurrection, endnu vedvare, lidt efter lidt at lette mine elskede Undersaatters Byrder. Budgets-Lovene, der blive at fremlægges, ville udvise, at det ikke er nødvendigt at foreslaae nye Ressourcer, at ved forskjellige Skatter, meget meer de additionelle Centimer kunne formindskes saa at jeg tør haabe at see den Tid nærme sig, da de almindelige Jndtægter ville være tilstrækkelige til at dække Statens staaende Fornødenheder. – Revisionen af den borgerlige Processes Coder fortsættes med Jver af Redactions-Commissionen for den nationale Lovgivning. Formodentlig ville Lovforslagene desangaaende endnu i denne Session til rette Tid kunne forelægges Eders Velædelheder. Saasnart denne Materie, saavelsom en Lov angaaende Bankerotterne, er fuldendt, ville alle Afdelinger af den nederlandske Lovgivning træde i Kraft, desuden er der allerede truffet Forholdsregler til sammes fuldstændigere Complettering, nemlig ved en Legislation over CriminalRetten. – Velædle Herrer, Ved Synet af saamange Velsignelser, som Forsynet tildeler os, gjennemtrænger os Følelsen af hiin Pligt, med Taknemmelighed at glæde os over samme, og med Tillid til Himlen at opbyde vor hele Kraft, for at consolidere hine Velsignelser og gjøre dem varige. Jeg regner paa Deres Medvirkning til dette Øjemeeds Opnaaelse. Gid gjensidig Tillid maa være Sjælen i vore gjensidige Forhold. Der ligger vort Fædrelands Velfærd, dette Maalet for al vor Stræben."